open-index/open-wikipedia-markdown huggingface dataset:
Έθελβαλντ Μόλλ της Νορθουμβρίας

Ο **Έθελβαλντ Μόλλ της Νορθουμβρίας**, σφετεριστής βασιλιάς της Νορθουμβρίας (759-765), κατέλαβε βίαια τον θρόνο από τον νόμιμο βασιλιά Oσούλφ της Νορθουμβρίας γιο του Έαντμπερτ της Νορθουμβρίας ο οποίος είχε παραιτηθεί υπέρ του γιου του προκειμένου να αποσυρθεί στο μοναστήρι της Γιορκ. Η καταγωγή του και το γενεαλογικό του δέντρο είναι άγνωστα δεν ήταν σίγουρα απόγονος του Ίδα της Βερνικίας, πιθανότατα να ανήκε στον βασιλικό Οίκο της Ντέιρα ή σε κάποια άλλη ισχυρή οικογένεια ευγενών. Τα πρώτα χρόνια αντιμετώπισε την εξέγερση του Οσουίν αδελφού του προκατόχου του Οσούλφ, την αντιμετώπισε επιτυχώς και ο ίδιος ο Οσουίν δολοφονήθηκε (761). Η πολιτική ομάδα των *Ουτεναγκεμό* τον ανέτρεψε από τον θρόνο (765) και τον αντικατέστησε με τον Άλρεντ της Νορθουμβρίας έναν ευγενή των προηγούμενων βασιλέων, ο ίδιος ο Έθελβαλντ Μόλλ μετά την ανατροπή του αποσύρθηκε σε μοναστήρι μέχρι το τέλος της ζωής του. Ταυτίζεται με τον πατρίκιο Μολλ στον οποίο ο βασιλιάς Έαντμπερτ και ο αδελφός του Έκγκμπερτ της Γιορκ είχαν παραχωρήσει μεγάλες εκτάσεις γης στη σημερινή Γιορκσάιρ, ανήκαν στον αδελφό του Μόλλ ηγούμενο Φόρθρεντ. 

## Βασιλεία

Στις 24 Ιουλίου 759 ο Οσούλφ δολοφονήθηκε από μέλη του οίκου του, η πράξη ήταν *"έγκλημα στο οποίο ο Έθελβαλντ ήταν άμεσα εμπλεκόμενος"*. Ο Έθελβαλντ στέφθηκε βασιλιάς στην συνέχεια στις 5 Αυγούστου 759. Η βασιλεία του συνάντησε πολλές αντιδράσεις, ο Βέδας στο έργο του *"Εκκλησιαστική Ιστορία"* αναφέρει την εξέγερση και τον θάνατο ενός ευγενούς με το όνομα Οσουίν ο οποίος πιθανότατα ήταν αδελφός του βασιλιά Οσούλφ (761). Το Αγγλοσαξωνικό χρονικό και ο Συμεών του Ντάρχαμ αναφέρουν αντίστοιχα ότι ο Οσουίν ήταν ένας *"σημαντικός βασιλικός ευγενής"* που σκοτώθηκε σε εξέγερση εναντίον του Έθελβαλντ Μόλλ στις 6 Αυγούστου 761.
Ο Έθελβαλντ Μόλλ εκθρονίστηκε από ένα συμβούλιο ευγενών στο Πίνκαχιλ τοποθεσία που έγιναν αργότερα δυο μεγάλα εκκλησιαστικά συμβούλια της Νορθουμβρίας, σύμφωνα με τα Ιρλανδικά Χρονικά κουρεύτηκε. 

Διάδοχος του ήταν ο Άλρεντ της Νορθουμβρίας γαμπρός του Έαντμπερτ.
Ο Έθελβαλντ παντρεύτηκε την Έθελθριθ, ο γάμος τους καταγράφεται στο Κέττερινγκ από τον Συμεών του Νταρχάμ (762). Απέκτησαν τουλάχιστον έναν γιο τον μετέπειτα Έθελρεντ Α΄ της Νορθουμβρίας, ο Μόλλ ο οποίος δολοφονήθηκε υπό τις διαταγές του Έαρντγουλφ της Νορθουμβρίας (799) ήταν ευγενής του Έθελβαλντ Μόλλ.
  
## Παραπομπές
 		


## Πηγές

*Anonymous; Whitley Stokes, editor (1895–1897). "The Annals of Tigernach". Revue Celtique 16-18. Retrieved 2007-01-27.
*D.P. Kirby, The Earliest English Kings. London: Unwin Hyman, 1991. 
*John Marsden, Northanhymbre Saga: The History of the Anglo-Saxon Kings of Northumbria. London: Cathie, 1992. 
*Symeon of Durham; J. Stevenson, translator (1855). The Historical Works of Simeon of Durham. Church Historians of England, volume III, part II. Seeley's. Retrieved 2007-01-27.
*Ann Williams, Kingship and Government in Pre-Conquest England, c. 500–1066. Basingstoke: Macmillan, 1999. 
*Barbara Yorke, Kings and Kingdoms in Early Anglo-Saxon England. London: Seaby, 1990. 

## Εξωτερικοί σύνδεσμοι

*Μόλλ1
*Μόλλ2
*Έθελβαλντ Μόλλ

Κατηγορία:Βασιλείς της Νορθουμβρίας
Βανκούβερ Κάνακς

Οι **Βανκούβερ Κάνακς** (αγγλικά: *Vancouver Canucks*) είναι καναδική επαγγελματική ομάδα χόκεϊ επί πάγου που εδρεύει στο Βανκούβερ της Βρετανικής Κολομβίας. Μετέχει στο πρωτάθλημα του NHL. Είναι μέλος της κατηγορίας του Ατλαντικού στην Ανατολική περιφέρεια του πρωταθλήματος. Οι Κάνακς διεξάγουν τους εντός έδρας αγώνες τους στο Rogers Arena, παλαιότερα γνωστό ως General Motors Place, το οποίο έχει επίσημη χωρητικότητα 18.910 θεατές.

Οι Κάνακς προσχώρησαν στο πρωτάθλημα το 1970 ως ομάδα επέκτασης μαζί με τους Μπάφαλο Σέιμπρς. Στην ιστορία του NHL, η ομάδα έφτασε τρεις φορές στον τελικό του Κυπέλλου Στάνλεϊ, χάνοντας τους Νιου Γιορκ Αϊλάντερς το 1982, τους Νιου Γιορκ Ρέιντζερς το 1994 και τους Μπόστον Μπρούινς το 2011. Έχουν κερδίσει το Πρέζιντενς Τρόφι με το καλύτερο ρεκόρ του πρωταθλήματος τις περιόδους 2010-11 και 2011-12. Κέρδισαν τρεις τίτλους κατηγορίας ως μέλη της κατηγορίας Σμίθ από το 1974 έως το 1993 και επτά τίτλους ως μέλη της βορειοδυτικής κατηγορίας από το 1998 έως το 2013.

Τέσσερις αριθμοί έχουν αποσυρθεί στην ιστορία των Κάνακς, Σταν Σμιλ (12), Τρέβορ Λίντερ (16), Μάρκους Νάσλουντ (19) και Πάβελ Μπουρ (10). Όλοι εκτός από τον Μπουρ διετέλεσαν αρχηγοί της ομάδας. Ο Σμιλ έχει τη διάκριση ότι είναι ο μόνος Κάνακ του οποίου ο αριθμός της φανέλας αποσύρθηκε στην παλιά έδρα της ομάδας, το Pacific Coliseum, καθώς και ο μοναδικός Κάνακ που αγωνίστηκε σε ολόκληρη τη σταδιοδρομία του με την ομάδα έως το τέλος της καριέρας του.

## Επιτυχίες

### Πρωταθλήματα
* **0**

### Τίτλοι Περιφέρειας
* **3** (1981–82, 1993–94, 2010–11)

### Τίτλοι Κατηγορίας
* **10** (1974–75, 1991–92, 1992–93, 2003–04, 2006–07, 2008–09, 2009–10, 2010–11, 2011–12, 2012–13)

## Παραπομπές


## Εξωτερικοί σύνδεσμοι

* 

Κανακς
Κατηγορία:Βανκούβερ
Κατηγορία:Αθλητικοί σύλλογοι Καναδά
Odyssey Television Network

Η **Odyssey Television Network, Inc.** είναι Ελληνόφωνος (αδειούχος στον Καναδά) τηλεοπτικός φορέας που κατέχει και διαχειρίζεται τρία εθνικής (πανκαναδικής) εμβέλειας κανάλια, εκπεμπόμενα σε καλωδιακές και δορυφορικές πλατφόρμες. Με έδρα το Τορόντο στο Οντάριο, η εταιρεία λειτουργεί από το 1996 υπό τη διεύθυνση του Γιάννη Μανιατάκου, γιου του Ελληνοκαναδού Πέτρου Μανιατάκου.

## Κανάλια
Το τηλεοπτικό δίκτυο Odyssey λειτουργεί σήμερα τα ακόλουθα τρία ελληνόφωνα τηλεοπτικά κανάλια:
*Odyssey (OTN1)
*ERT World (OTN2)
*Mega Cosmos (OTN3)

Εκτός από αυτά τα 3 κανάλια, η Odyssey διανέμει επίσης μια σειρά από ξένες υπηρεσίες στον Καναδά. Η OTN είναι ο επίσημος καναδικός διανομέας για τα παρακάτω κανάλια:
*Alpha Sat
*Greek Cinema
*SportPlus
*Star International

Κατηγορία:Δορυφορικοί τηλεοπτικοί σταθμοί
Κατηγορία:Τηλεόραση στον Καναδά
Odyssey

Το **Odyssey** (επίσης γνωστό ως OTN1) είναι ένα καναδικό ελληνόγλωσσο τηλεοπτικό κανάλι κατηγορίας Α και είναι ιδιοκτησία του τηλεοπτικού δικτύου Odyssey Television Network. Το κανάλι μεταδίδει κάποια προγράμματα δικής του παραγωγής και συνεργάζεται με τον ΑΝΤ1, μεταδίδοντας στο Καναδά εκπομπές του.

Το πρόγραμμα της Odyssey αποτελείται από ειδήσεις, αθλητικά, ελληνικές σειρές (κωμωδίες και δράματα) κ.ά.

## Ιστορικό
Το OTN1 αδειοδοτήθηκε ως *Odyssey* στις 4 Σεπτεμβρίου 1996 από την Καναδική Επιτροπή Ραδιοτηλεόρασης και Τηλεπικοινωνιών (CRTC) ως περιφερειακό κανάλι εθνικής ειδικότητας για την επαρχία του Οντάριο. Στις 6 Ιουνίου 1997, πριν από τη δρομολόγηση του καναλιού, η CRTC τροποποίησε την άδειά της ώστε να καταστεί δυνατή η διανομή της σε εθνικό επίπεδο. Τον Δεκέμβριο του 1998 ξεκίνησε η μετάδοση του καναλιού Odyssey από τις πλατφόρμες της Rogers Cable (ιδιοκτησία της Rogers Communications) και της Shaw Direct (ιδιοκτησία της Shaw Communications).

Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1998
Κατηγορία:Δορυφορικοί τηλεοπτικοί σταθμοί
Κατηγορία:Τηλεόραση στον Καναδά
Κατηγορία:Ελληνοκαναδικές σχέσεις
Σταν Γκολεστάν

Ο **Σταν Γκολεστάν** (Stan Golestan, Βασλούι 7 Ιουνίου 1875 – Παρίσι 21 Απριλίου 1956) ήταν Ρουμάνος συνθέτης και μουσικοκριτικός.
## Βιογραφικά στοιχεία
Ο Γκολεστάν γεννήθηκε  στο Βασλούι της Ρουμανίας, στην ιστορική περιοχή της Μολδαβίας, το 1875. Μετά το 1897 εγκαταστάθηκε οριστικά στη Γαλλία, όπου σπούδασε στη Schola Cantorum του Παρισιού, με τους Βενσάν ντ’ Εντί, Πωλ Ντυκά και Αλμπέρ Ρουσέλ, μέχρι το 1903. Το 1905 εξέδωσε το περιοδικό «Το Μουσικό Λεύκωμα» («L'Album Musical»), στη γαλλική πρωτεύουσα. Έγινε κριτικός μουσικής για το περιοδικό «Figaro», εργαζόμενος ταυτόχρονα ως καθηγητής σύνθεσης στην «Ecole Normale de Musique». Πέθανε στο Παρίσι, το 1956.
## Μουσικολογικά στοιχεία
Στενός φίλος του Τζέορτζε Ενέσκου, ο Γκολεστάν αναζητά τα χαρακτηριστικά της ρουμανικής λαϊκής παράδοσης στην οποία, όπως και εκείνος, έμεινε πιστός σε όλη του τη σταδιοδρομία.
## Κυριότερα έργα
### Μπαλέτα
**Κουκουρούζ*
### Ορχήστρα
**Ντεμποβίτσα* (1902)
**Lǎutarul și Cobzarul*, ρουμανικοί χοροί (1902)
**Συμφωνία σε Σολ Ελάσσονα*, σε ρουμανικό ύφος (1910)
**Ρουμανική Ραψωδία* (1912)
**Ραψωδία κοντσερτάντε* για βιολί και ορχήστρα (1920)
**Ρουμανικό κοντσέρτο*, για βιολί και ορχήστρα (1933)
*Μολδαβικό κοντσέρτο, για βιολοντσέλο και ορχήστρα (1936)
**Συμφωνική εισαγωγή* (1936)
*Κοντσέρτο για πιάνο (*Στα Μονοπάτια των Καρπαθίων*, 1937)
### Μουσική δωματίου
*Σονάτα για βιολί και πιάνο (1908)
*Κουαρτέτο εγχόρδων Νο. 1 (1927)
*Σονατίνα για φλάουτο και πιάνο (1932)
**Ρουμανική μπαλάντα*, για άρπα (1932)
*Θέμα, παραλλαγές και χοροί, για πιάνο (1933) 
*Κουαρτέτο εγχόρδων Νο. 2 (1934)
### Φωνητική μουσική
**Γαλήνη του Φεγγαριού*, για φωνή, φλάουτο και πιάνο (1907)
**Λυγμοί*, για φωνή και πιάνο (1908)
**Θλιμμένο Ποίημα*, για φωνή και πιάνο/ορχήστρα (1910)
**Μπαλάντες και Τραγούδια*, παραδοσιακά τραγούδια (1922)
## Παραπομπές

## Βιβλιογραφία
*«Λεξικό Μουσικής και Μουσικών» (Dictionary of Music and Musicians) του George Grove, D. C. L (Oxford, 1880)
*Baker’s biographical dictionary of musicians, on line
*Rob. Eitner, *Biographisch-bibliographisches Quellen-LexiKon*, on line
*Kennedy, Michael *Λεξικό Μουσικής της Οξφόρδης* (Oxford University Press Αθήνα: Γιαλλέλης, 1989) ISBN 960-85226-1-7
*Εγκυκλοπαίδεια *Πάπυρος Λαρούς Μπριτάνικα* (ΠΛΜ), έκδοση 1996, τόμος 18, σ. 98 
*Enciclopedia *Bompiani-Musica*, Milano (εκδ. ΑΛΚΥΩΝ, 1985)
*Enciclopedia *Treccani*, on line
*Eric Blom *The New Everyman Dictionary of Music* (Grove Weidenfeld, N. York, 1988)

Κατηγορία:Ρουμάνοι συνθέτες
I Wanna Rock

To "**I Wanna Rock**" είναι ένα τραγούδι του αμερικανικού συγκροτήματος Twisted Sister, το οποίο συμπεριλήφθηκε στον τρίτο δίσκο τους, Stay Hungry, το 1984. Το κομμάτι γράφτηκε εξ ολοκλήρου από τον τραγουδιστή του σχήματος Ντι Σνάιντερ. Το 1984, κυκλοφόρησε και ως single, το οποίο σημείωσε και εισπρακτική επιτυχία, μπαίνοντας στα αμερικανικά charts Billboard Hot 100, στο νούμερο 68. Ενώ στα νοτιοαφρικανικά έφτασε στο νούμερο 3 και στα νορβηγικά στο νούμερο 5, μεταξύ άλλων.

Πρόκειται για ένα από τα γνωστότερα τραγούδια του συγκροτήματος. Το 2009, εισήλθε στη λίστα του *VH1* με τα 40 Σπουδαιότερα Hard Rock Τραγούδια όλων των εποχών, τερματίζοντας στη 17η θέση. Για την προώθηση του κομματιού κυκλοφόρησε και video clip, στο οποίο πρωταγωνιστεί ο Μαρκ Μέτκαφ, όπως είχε γίνει και στο We're Not Gonna Take It. Με θεματολογία παρεμφερή, ο πρωταγωνιστής κατακρίνει τον νεαρό συμπρωταγωνιστή για τις μουσικές του επιλογές.

## Παραπομπές


## Εξωτερικοί σύνδεσμοι
* I Wanna Rock  στο MetroLyrics.com

Κατηγορία:Τραγούδια του 1984
Κατηγορία:Singles του 1984
Κατηγορία:Τραγούδια των Twisted Sister
Κατηγορία:Singles της Atlantic Records
Βέντλαντ

Το **Βέντλαντ** (γερμανικά: *Wendland*) είναι περιοχή στη Γερμανία στα σύνορα των σημερινών κρατιδίων του Βραδεμβούργου, του Μεκλεμβούργου-Δυτικής Πομερανίας, της Κάτω Σαξονίας και της Σαξονίας-Άνχαλτ. Κέντρο του είναι το Ανοβεριανό Βέντλαντ στην επαρχία Λούχοφ-Ντάνενμπεργκ στην Κάτω Σαξονία.

Το 2012 το κράτος της Κάτω Σαξονίας όρισε τα χωριά *Ρούντλινγκ* στο Ανοβεριανό Βέντλαντ για τον γερμανικό κατάλογο υποψήφιων για μελλοντικά μνημεία παγκόσμιας κληρονομιάς της UNESCO. Μεταγενέστερες αποφάσεις που θα καθόριζαν την επιτυχία αυτής της προσφοράς θα πραγματοποιούνταν το 2013 στη διάσκεψη των υπουργών Παιδείας (*Kultusministerkonferenz*) και όχι νωρίτερα από το 2017 από την UNESCO.

## Ονομασία
Το Βέντλαντ (Wendland) δεν είναι αρχαίο τοπονύμιο. Ο όρος χρησιμοποιήθηκε για πρώτη φορά γύρω στο 1700, όταν ένας ιερέας από το Βύστροφ έγραψε για τη γλώσσα, τις συνήθειες, τα έθιμα και τα κίνητρα των Πολάβων κατοίκων της περιοχής αυτής. Έβλεπε τους ανθρώπους στις συνοικίες Ντάνενμπεργκ ως Βένεδοι και έτσι η περιοχή πήρε την ονομασία Βέντλαντ. Με την πάροδο του χρόνου το όνομα έμεινε. Ο όρος Βέντλαντ (Vendland) χρησιμοποιήθηκε για τις περιφέρειες ανατολικά του Λύμπεκ, ωστόσο, χρησιμοποιήθηκε από τους Σκανδιναβικούς λαούς τουλάχιστον πριν από το τέλος του 10ου αιώνα. Μια καταγεγραμμένη ιστορική περίπτωση είναι αυτή του βασιλιά Όλαφ Α΄ της Νορβηγίας το 982, ο οποίος παντρεύτηκε τη βασίλισσα Γκάιρα, κόρη του βασιλιά Μπύριτσλαϊφ του Βέντλαντ.

## Παραπομπές


Κατηγορία:Περιοχές της Γερμανίας
Ύψαλα

Τα **Ύψαλα** () είναι μια πόλη και περιοχή της επαρχίας της Αδριανούπολης στην ανατολική Θράκη. Είναι η θέση ενός από τους κύριους συνοριακούς σταθμούς ελέγχου μεταξύ Ελλάδας και Τουρκίας. Ο πληθυσμός της πόλης είναι 8.332 (η πόλη) και 30.112 (η περιοχή). Ο επαρχιακός δρόμος D-110 (ευρωπαϊκή διαδρομή) συνδέει το συνοριακό σημείο ελέγχου Υψάλων με τη Ραιδεστό στην ακτή της θάλασσας του Μαρμαρά.

## Ιστορία
Στη ρωμαϊκή και βυζαντινή εποχή, η πόλη ήταν γνωστή ως Κύψελα, η οποία ανήκε στη ρωμαϊκή Επαρχία Ροδόπης, της οποίας πρωτεύουσα και μητροπολιτική ήταν η Τραϊανούπολη. Από τον 7ο αιώνα και έπειτα, η Επισκοπή της Κυψέλης, αρχικά μια υποταγμένη της Τραϊανούπολης, εμφανίζεται στην Νοτιστική Επισκοπή ως αυτοκέφαλη Αρχιεπισκοπή. Οι επίσκοποί του, Γεώργιος και Θεοφύλακτος ήταν παρόντες αντίστοιχα στη Δεύτερη Οικουμενική Σύνοδο της Κωνσταντινούπολης (553) και στη Δεύτερη Σύνοδο της Νίκαιας (787). Ο Στέφανος ήταν τόσο στην Τέταρτη Σύνοδο της Κωνσταντινούπολης (869) όσο και στο Συμβούλιο της Κωνσταντινούπολης (879). Όχι πλέον μια οικιστική επισκοπή, τα Ύψαλα είναι σήμερα εισηγμένη από την Καθολική Εκκλησία ως κάτοχος τίτλου.

## Παραπομπές


## Εξωτερικοί σύνδεσμοι
* 
*  

Κατηγορία:Ευρωπαϊκές πόλεις της Τουρκίας
Κατηγορία:Συνοριακές διελεύσεις Ελλάδας-Τουρκίας
Old Man (τραγούδι)

Το "**Old Man**" είναι ένα τραγούδι του Καναδού μουσικού Νηλ Γιανγκ, το οποίο συμπεριλήφθηκε στον τέταρτο δίσκο του *Harvest*, το 1972. Την ίδια χρονιά κυκλοφόρησε και ως single,  το οποίο έφτασε στο νούμερο 31 των αμερικανικών Billboard Hot 100. Πρόκειται για ένα από τα πιο δημοφιλή τραγούδια του καλλιτέχνη, το οποίο γράφτηκε εξ ολοκλήρου από αυτόν. Από τη στιγμή της κυκλοφορίας του έχει διασκευαστεί αρκετές φορές, ενώ έχει χρησιμοποιηθεί και σε διάφορα Μέσα. Πρόκειται, γενικότερα, για ένα από τα πιο γνωστά τραγούδια του Γιανγκ. 

## Παραπομπές


## Εξωτερικοί σύνδεσμοι
* Old Man στο AzLyrics.com

Κατηγορία:Τραγούδια του 1972
Κατηγορία:Singles του 1972
Κατηγορία:Τραγούδια του Νηλ Γιανγκ
Κατηγορία:Singles της Reprise Records
Hey Hey, My My (Into the Black)

To "**Hey Hey, My My (Into the Black)**" είναι ένα τραγούδι που πρωτοερμηνεύθηκε και γράφτηκε από τον Καναδό μουσικό Νηλ Γιανγκ. Αυτό και μία ακουστική εκτέλεση του, το "**My My, Hey Hey (Out of the Blue)**", κυκλοφόρησαν στον live δίσκο του Γιανγκ, *[[Rust Never Sleeps]]*, το 1979. Πρόκειται για ένα από τα πιο γνωστά κομμάτια του Γιανγκ, το οποίο αναβίωσε την καριέρα του τη στιγμή της κυκλοφορίας του. Το κομμάτι από τη στιγμή της κυκλοφορίας του έχει χρησιμοποιηθεί από διάφορα Μέσα, ενώ έχει εμπνεύσει μουσικούς διαφορετικών ειδών. 

Αξιοσημείωτο γεγονός για το τραγούδι είναι ότι στίχοι της ακουστικής εκδοχής γράφτηκαν από τον Κερτ Κομπέιν, στο σημείωμα που άφησε πριν αυτοκτονήσει, οι οποίοι έλεγαν: *it's better to burn out than to fade away*. Αργότερα, ο  Γιανγκ, αποκάλυψε πόσο συγκλονισμένος ήταν από αυτό το γεγονός, όπου το 1994, αφιέρωσε στον Κομπέιν, τον δίσκο του *Sleeps with Angels*.

## Παραπομπές


## Εξωτερικοί σύνδεσμοι
* HyperRust Never Sleeps - a Neil Young database with information and further lyrics
* Kurt Cobain and Neil Young - details the connection between Nirvana and Young, as well as Cobain's suicide note
* Sonic Youth and Neil Young - details Sonic Youth's involvement with Young during the early 1990s
* Ruth Israel, Rachel Auger and Patrick McAllister - Theatrical Blues Performance dedicated to Neil Young

Κατηγορία:Τραγούδια του 1979
Κατηγορία:Singles του 1979
Κατηγορία:Τραγούδια του Νηλ Γιανγκ
Κατηγορία:Singles της Reprise Records
Κατηγορία:Τραγούδια των Oasis
Κατηγορία:Αγγλόφωνα τραγούδια
Βένεδοι

Οι **Βένεδοι** (παλαιά αγγλικά: *Winedas*, παλαιά σκανδιναβικά: *Vindr*, γερμανικά: *Wenden*, *Winden*, δανικά: *vendere*, σουηδικά: *vender*, πολωνικά: *Wendowie*) είναι ιστορική ονομασία των Δυτικών Σλάβων που ζούσαν κοντά στις γερμανικές οικιστικές περιοχές. Ο όρος δεν αναφέρεται σε έναν ομοιογενή λαό, αλλά σε διάφορους λαούς, φυλές ή ομάδες ανάλογα με το πού και πότε χρησιμοποιείται.

Στον Μεσαίωνα ο όρος *Βένεδοι* αναφέρεται συχνά σε Δυτικούς Σλάβους που κατοικούσαν στην Αγία Ρωμαϊκή Αυτοκρατορία, αν και όχι πάντα. Η ονομασία πιθανώς παρέμεινε στις φιννικές γλώσσες (φινλανδικά: *Venäjä*, εσθονικά: *Vene*, καρελικά: *Veneä*) που δηλώνει τη Ρωσία.

## Παραπομπές


## Εξωτερικοί σύνδεσμοι

* 

Κατηγορία:Αρχαίοι σλαβικοί λαοί
Κατηγορία:Ιστορικές πληθυσμιακές ομάδες της Ευρώπης
Κατηγορία:Σόρβοι
Κατηγορία:Δυτικοί Σλάβοι
Κατηγορία:Ιστορία των Δυτικών Σλάβων
Αλιμενταριά

Η **Αλιμενταριά** () είναι νησίδα της Τουρκίας κοντά στην Κας (αρχαία Αντίφελλος), στην ομώνυμη περιοχή της επαρχίας Αττάλειας. Βρίσκεται στην ανατολική Μεσόγειο Θάλασσα, περίπου πέντε ναυτικά μίλια δυτικά-νοτιοδυτικά του νησιού Καράβολα, και περίπου στα μισά της διαδρομής μεταξύ της Καράβολας και της ελληνικής νησίδας Στρογγυλή. Το νησί έχει το σχήμα ενός ορθογωνίου τριγώνου που απλώνεται κατά μήκος ενός βορειοανατολικού-νοτιοδυτικού άξονα, του οποίου τα σκέλη έχουν 2,5 και 1,2 χιλιόμετρα μήκος. Διαχωρίζεται από την ηπειρωτική χώρα από πλάτος 150 μέτρων. Η Αλιμενταριά είναι ακατοίκητη και καλύπτεται με μακία.

Ήταν πεδίο αντιπαράθεσης μεταξύ της Ιταλίας και της Τουρκίας μετά την ιταλική κατάληψη του Καστελορίζου, η Συνθήκη του 1932 μεταξύ Ιταλίας και Τουρκίας, η οποία όριζε τα θαλάσσια σύνορα μεταξύ των δύο δυνάμεων το ανέθεσε στην Τουρκία.

Κατηγορία:Αττάλεια
Κατηγορία:Τουρκική Ριβιέρα
Γασσανίδες

Οι **Γασσανίδες** (αγγλικά: Ghassanids, αραβικά: الغساسنة , προφορά: αλ-Γασασίνα, επίσης Μπανού Γασσάν, δηλ. φυλή Γασσάν, γιοι του Γασσάν) ήταν αραβικό βασίλειο, που ιδρύθηκε από απογόνους της φυλής Αζντ από την Υεμένη, που μετανάστευσε στις αρχές του 3ου αιώνα στην περιοχή του Λεβάντε, όπου κάποια μέλη της φυλής συγχωνεύθηκαν με εξελληνισμένες χριστιανικές κοινότητες της περιοχής και προσηλυτίστηκαν στο Χριστιανισμό τους πρώτες αιώνες μ.Χ., ενώ άλλα μέλη της φυλής πιθανόν να ήταν ήδη χριστιανοί, πριν αρχίσουν τη μετανάστευσή τους στα βόρεια για ν΄ αποφύγουν τις θρησκευτικές διώξεις στην περιοχή της Αραβίας.

Μετά την εγκατάσταση στο Λεβάντε, οι Γασσανίδες έγιναν εξαρτημένο κράτος (κράτος-πελάτης) της Ανατολικής Ρωμαϊκής Αυτοκρατορίας και πολέμησαν στο πλευρό της εναντίον των Σασσανιδών Περσών και των Αράβων υποτελών τους, Λαχμιδών. Τα εδάφη των Γασσανιδών είχαν επίσης το ρόλο της ζώνης προστασίας για τα εδάφη που είχαν προσαρτήσει οι Ρωμαίοι, ενάντια στις επιδρομές φυλών των Βεδουίνων.

Λίγοι Γασσανίδες έγιναν μουσουλμάνοι μετά την ισλαμική κατάκτηση. Οι περισσότεροι Γασσανίδες παρέμειναν Χριστιανοί και ενσωματώθηκαν σε κοινότητες χριστιανών Μελκιτών και χριστιανών της Συριακής Ορθόδοξης Εκκλησίας που διαβιούσαν σε εδάφη της σημερινής Ιορδανίας, Παλαιστίνης, Συρίας και Λιβάνου.

## Παραπομπές


## Εξωτερικοί σύνδεσμοι
* 

Κατηγορία:Πρώην μοναρχίες της Ασίας
Κατηγορία:Άραβες
Ραμανάθαν Κρίσναν

Ο **Ραμανάθαν Κρίσναν** (*[[λατινικό αλφάβητο]] : Ramanathan Krishnan, [[Ταμίλ]] : இராமநாதன் கிருஷ்ணன்*), (γεννήθηκε στις 11 Απριλίου 1937, Boothapandi Village, Nagercoil, Ινδία), είναι Ινδός πρώην πρωταθλητής της αντισφαίρισης και μετέπειτα προπονητής. Ήταν από τους κορυφαίους παίκτες στον κόσμο στη δεκαετία του 1950 και του 1960. Ήταν δύο φορές στα ημιτελικά του Γουίμπλεντον το 1960 και το 1961, φτάνοντας μέχρι το No 6 στον κόσμο.

Πατέρας του ήταν ο Τεκανσί Κρισνάιγιερ Ραμανάθαν παλαίμαχος παίκτης και προπονητής της αντισφαίρισης, και γιος του ο Ραμές Κρίσναν. Σήμερα ζει στην Τσενάι, όπου διαχειρίζεται ένα γραφείο διανομής φυσικού αερίου. Στις 25 Ιουλίου 2012 επανέκδοσε το πρώτο εβδομαδιαίο αθλητικό περιοδικό στην αγγλική γλώσσα, το *Sportstar*. Μαζί με τον γιό του έχουν ακαδημία αντισφαίρισης.

## Καριέρα
Το 1954, έγινε ο πρώτος ασιάτης παίκτης που κέρδισε τον τίτλο του απλού στα αγόρια στο Γουίμπλετον, κερδίζοντας τον Άσλη Κούπερ στον τελικό. Το 1959 έφτασε στον τρίτο γύρο του απλού στο Γουίμπλετον όπου έχασε από τον Άλεξ Ολμέντο. Αργότερα το ίδιο έτος, παίζοντας για την Ινδία στο κύπελλο Ντέιβις, ο Krishnan νίκησε τον Ροντ Λαβέρ φιναλίστ του Γουίμπλετον σε τέσσερα σετ. Στο Γουίμπλετον του 1960, έφτασε στους ημιτελικούς να χάσουν από τον τελικό πρωταθλητή Νιλ Φρέιζερ. Το 1961 έφτασε πάλι στους ημιτελικούς του Γουίμπλετον, κερδίζοντας τον Ρόι Έμερσον, αλλά έχασε στο ημιτελικό από τον τελικό πρωταθλητή Ροντ Λαβέρ. Το 1962 στο ίδιο τουρνουά αποσύρθηκε στα μέσα του τουρνουά λόγω τραυματισμού στον αστράγαλο.

Στο κύπελλο Ντέιβις ήταν βασικό μέλος της ινδικής ομάδας που έφτασε στον προκριματικό γύρο του κυπέλλου το 1966, ενώ το 1956, το 1959, το 1962, το 1963 και το 1968 έπαιξε σε πέντε πρωταθλήματα της Διεθνής ζώνης. Αγωνίστηκε στην ινδική ομάδα του κυπέλλου Ντέιβις μεταξύ 1953 και 1975, καταγράφοντας ένα ρεκόρ 69-28 που κέρδισε (50-19 σε απλά και 19-9 σε διπλά). Κέρδισε το πρωτάθλημα Ινδίας έξι φορές και έφτασε σε οκτώ τελικούς.

Ο Κρίσναν έλαβε το βραβείο Αρτζούνα το 1961, το Πάντμαν Shri το 1962 και το Πάντμα Μπρουσάν το 1967.. Έχει γράψει μαζί με τον γιο του Ραμές και τον Nirmal Shekar ένα βιβλίο με τίτλο *A touch of tennis: The story of a tennis family.*. Το βιβλίο καλύπτει τα επιτεύγματα τριών γενεών τένις της οικογένειας Κρίσνα.

## Παραπομπές


Κατηγορία:Ινδοί αθλητές της αντισφαίρισης
Κατηγορία:Ινδοί προπονητές της αντισφαίρισης
Κατηγορία:Ινδοί εκδότες
Άλρεντ της Νορθουμβρίας

Ο **Άλρεντ της Νορθουμβρίας**, βασιλιάς της Νορθουμβρίας (765 - 774) έγινε βασιλιάς της Νορθουμβρίας χάρη στον γάμο του με την Όσφιγκου κόρη του Oσούλφ της Νορθουμβρίας και εγγονή του Έαντμπερτ της Νορθουμβρίας. Ένα γενεαλογικό δέντρο τον παρουσιάζει σαν απόγονο του Ίδα της Βερνικίας μέσω του γιου του Έαντρικ.
Ο Έθελβαλντ Μόλλ της Νορθουμβρίας εκθρονίστηκε (765) και τον διαδέχτηκε ο Άλρεντ, λίγα είναι γνωστά για το διάστημα της βασιλείας του το Αγγλοσαξωνικό χρονικό αναφέρει ότι εκθρονίστηκε και εξορίστηκε. Ο Συμεών του Νταρχάμ αναφέρει ότι δραπέτευσε για το βασίλειο των Πίκτων και έγινε δεκτός από τον βασιλιά τους Κινιόντ.
Ο Φράνκ Στέντον τονίζει τις συνδέσεις του Άλρεντ με τις Αγγλικές ηπειρωτικές αποστολές, η αποστολή του Αγίου Γουίλχαντ που είχε σαν αποτέλεσμα την ίδρυση της αρχιεπισκοπής της Βρέμης έγινε ύστερα από θρησκευτική σύνοδο η οποία συνεκλήθη με πρωτοβουλία του Άλρεντ. Έχει διασωθεί επίσης ένα γράμμα από τον Άλρεντ στον Άγιο Λάλλ αρχιεπίσκοπο του Μάιντς ο οποίος ήταν γηγενής από το Ουέσσεξ.
Τον Άλρεντ διαδέχθηκε ο Έθελρεντ Α΄ της Νορθουμβρίας γιος του Έθελβαλντ Μόλλ, ο γιος του Οσρέντ Β΄ της Νορθουμβρίας έγινε αργότερα βασιλιάς ενώ ένας δεύτερος γιος του ο Άλκμουντ του Ντέρμπι δολοφονήθηκε κατά την διάρκεια της βασιλείας του Ίρντγουλφ της Νορθουμβρίας και ανακηρύχτηκε Άγιος.

## Παραπομπές


## Πηγές
*Anderson, Alan Orr, Scottish Annals from English Chroniclers A.D. 500 to 1286. David Nutt, London, 1908.
*Higham, N.J., The Kingdom of Northumbria AD 350-1100. Stroud: Sutton, 1993. 
*Kirby, D.P., The Earliest English Kings. London: Unwin, 1991. 
*Marsden, J., Northanhymbre Saga: The History of the Anglo-Saxon Kings of Northumbria. London: Cathie, 1992. 
*Stenton, Sir Frank M., Anglo-Saxon England. Oxford: Oxford UP, 1971 (3rd edn.) 
*Yorke, Barbara, Kings and Kingdoms of early Anglo-Saxon England. London: Seaby, 1990. 

## Εξωτερικοί σύνδεσμοι

*Άλρεντ

Κατηγορία:Βασιλείς της Νορθουμβρίας
Κατηγορία:Βασιλικός Οίκος της Νορθουμβρίας
Ναός Αγίου Γεωργίου Βραυρώνας-Μαρκόπουλου

Ο **ναός Αγίου Γεωργίου Βραυρώνας-Μαρκόπουλου** είναι κτισμένος μέσα σε αρχαιολογικό χώρο, συγκεκριμένα εκεί που είναι ο ναός της Άρτεμις. Βρίσκεται κάποια μέτρα πιο πέρα από την Παλαιοχριστιανική Βασιλική Βραυρώνας. Χρονολογείται στα μέσα του 15ου αιώνα. Αποτελεί αξιοθέατο του αρχαιολογικού χώρου της Βραυρώνας και ανήκει στην ενορία Αγίου Νικολάου Μαρκοπούλου. Γιορτάζει την ημέρα της ονομαστικής γιορτής του Αγίου Γεωργίου στις 23 Απριλίου ή τη Δευτέρα του Πάσχα με εσπερινό και Θεία Λειτουργία. Υπήρξε ασκητήριο του Αγίου Τιμοθέου κατά τα τέλη του 16ου αιώνα κατά την περίοδο της πρώιμης Τουρκοκρατίας.

## Αρχιτεκτονική
Είναι κτισμένος βορειοδυτικά στον ιερό βράχο και ένα τμήμα του είναι λαξευμένο μέσα σε αυτόν. Είναι μονόχωρος τύπος ναού της υστεροβυζαντινής περιόδου. Η στέγη του είναι με κεραμίδια και γενικά ολόκληρο το μικρό εκκλησάκι είναι κατασκευασμένο από υλικά που κρατούν από τα πρώτα χριστιανικά χρόνια. Έχει τρούλο και είναι δίριχτη. Ο τρούλος στηρίζεται σε τυφλά αψιδώματα και σταυροειδώς και αποτελεί το μεγαλύτερο μέρος του ναού. Είναι επίσης οκταγωνικός. Τα παράθυρα του είναι πολεμιστροειδή και σκαλισμένα στα σημεία του ορίζοντα. Μια "τυφλή" και ακανόνιστη κόγχη Ιερού υπάρχει στην ανατολική πλευρά, που φτάνει μέχρι τα κεραμίδια. Στα δυτικά υπάρχει θολοσκεπής νάρθηκας, με υπερυψωμένη κεραμωτή στέγαση, που μαζί με τον τρούλο δημιουργεί ένα δίδυμο υπερυψωμένων απολήξεων. 

## Ιστορία
Το 1962 αποκαταστάθηκε μεγάλο μέρος του, καθώς αφαιρέθηκαν προσκτίσματα νεότερης κατασκευής που δε χρειάζονταν από τη δυτική πλευρά του. Ακόμη αφαιρέθηκε νεότερο κτιστό τέμπλο που θεωρήθηκε ευτελές, καθώς και πλακίδια δαπέδου. Αυτό είχε ως αποτέλεσμα να αποκαλυφθεί το αρχικό δάπεδο.

Είναι φανερό πως υπήρχε στη θέση του μεγαλύτερος χριστιανικός ναός, κάτι που γίνεται αντιληπτό από το τμήμα ημικυκλικής αψίδας που βρίσκεται μπροστά από τη μικρή κόγχη του και τους ραβδωτούς κίονες. Τα λαξεύματα επάνω στο βράχο καταδεικνύουν ίχνη παλαιότερων κτισμάτων που συνδέονταν με τον αρχαίο ναό.

Περίπου το 1580 όταν ο Άγιος Τιμόθεος αποφάσισε πως ήθελε περισσότερη ησυχία, κατέφυγε στη Βραυρώνα, όπου επισκεύασε το ναό. Το χρησιμοποίησε ως ησυχαστήριο, όπως και μια σπήλια εκεί κοντά. Αγόρασε την περιοχή "Παλαιός Βραώνας", ανακαίνισε το χώρο, έφτιαξε καινούργιες τοιχογραφίες και έχτισε καινούργια κελιά. 

Η είσοδος στο χώρο είναι δυνατή μόνο κατά τις ώρες λειτουργίας του αρχαιολογικού χώρου, ενώ ο ναός είναι κλειστός από την αρχαιολογική υπηρεσία.

## Αγιογραφίες
Οι αγιογραφίες του ήταν σπουδαία φιλοτεχνήματα όμως σώζονται λίγες όπως αυτή του Αγίου Τιμοθέου που είναι σπάνια. Κατά τις εργασίες συντήρησης το 1960 βρέθηκαν τοιχογραφίες πριν το 1589 όπως αυτή του Αγίου Κοσμά με 4 στιθάρια και κόσμημα στη βάση του νότιου τοίχου.

## Δείτε επίσης
* Βραυρώνα
* Αρτέμιδα Αττικής

## Παραπομπές


Κατηγορία:Εκκλησίες αφιερωμένες στον Άγιο Γεώργιο
Κατηγορία:Δήμος Σπάτων - Αρτέμιδος
Κατηγορία:Αρχαιολογικοί τόποι στην Αττική
Κωνσταντίνος Αμανατίδης

Ο **Κωνσταντίνος Αμανατίδης** του Περικλή (γενν. 26/10/1936) είναι Έλληνας πολιτικός.

## Βιογραφικά στοιχεία
Γεννήθηκε το 1936 στο Παρθένι Χαλκηδόνας Θεσσαλονίκης. Υπήρξε ιδρυτικό στέλεχος του ΠΑΣΟΚ το 1974 και από το 1975 έως το 1977 διατέλεσε πρόεδρος της Κοινότητας Παρθενίου.

Εκλέχθηκε βουλευτής Β΄ Θεσσαλονίκης του ΠΑΣΟΚ στις εκλογές του 1977, 1981 και 1985.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Β΄ Θεσσαλονίκης
Ευάγγελος Πεντάρης

Ο **Ευάγγελος Πεντάρης** (1933 - 2023) ήταν Έλληνας πολιτικός και πλοίαρχος του εμπορικού ναυτικού.

## Βιογραφικά στοιχεία
Ο Βαγγέλης Πεντάρης γεννήθηκε το 1933 στα Χανιά της Κρήτης. Τελείωσε την Σχολή Εμποροπλοιάρχων και εργάστηκε ως πλοίαρχος του εμπορικού ναυτικού. Προδικτατορικά, αποτελούσε στέλεχος του προσωπικού μηχανισμού του Σοφοκλή Βενιζέλου στους ναυτικούς.

Το 1980 υπήρξε πρωταγωνιστής διεθνούς επεισοδίου διάσωσης, καθώς κατάφερε να σώσει περίπου 2.000 ναυτικούς κατά την διάρκεια του πολέμου Ιράν-Ιράκ, αποσφραγίζοντας τον ασύρματο του πλοίου του με κίνδυνο της ζωής του, και στην συνέχεια επικοινωνώντας με τον Πρόεδρο των ΗΠΑ Τζίμμυ Κάρτερ, τον ηγέτη της Σοβιετικής Ένωσης Λεονίντ Μπρέζνιεφ, τον Πάπα Ιωάννη Παύλο Β΄ και τον Διεθνή Ερυθρό Σταυρό, μεταξύ άλλων.

Εκλέχθηκε βουλευτής Β΄ Πειραιώς του ΠΑΣΟΚ το 1981, και επανεκλέχθηκε το 1985.

Απεβίωσε στις 9 Οκτωβρίου 2023 σε ηλικία 90 ετών.

## Το τέλος της βεντέτας Σαρτζετάκηδων - Πενταράκηδων
Το 1985, ο Βαγγέλης Πεντάρης ψήφισε για Πρόεδρο της Δημοκρατίας τον Αρεοπαγίτη Χρήστο Σαρτζετάκη (είχε προηγηθεί η «ρήξη της 9ης Μαρτίου», όταν ο Ανδρέας Παπανδρέου απομάκρυνε τον Κωνσταντίνο Καραμανλή και ξεκίνησε την διαδικασία αναθεώρησης του Συντάγματος) και έτσι, με εκείνη την ψήφο του, τελείωσε την μεγαλύτερη βεντέτα στην ιστορία της Κρήτης, αυτή μεταξύ των οικογενειών Σαρτζέτη-Σαρτζετάκη και Πεντάρη-Πενταράκη.

Οι δύο οικογένειες (από τις ισχυρότερες και μεγαλύτερες της Κρήτης αμφότερες), είχαν  μέχρι τότε εμπλακεί σε ένα αιματοκύλισμα δίχως ορατό τέλος, με εκατοντάδες νεκρούς. Χαρακτηριστικά, υπολογίζεται ότι από το 1941 έως το 1956, μέσα σε μόλις 15 χρόνια, σκοτώθηκαν λόγω αυτής της βεντέτας έως και 140 άνδρες. Μεταξύ των θυμάτων ήταν και ανήλικοι νεαροί. Ο Πεντάρης δήλωσε ότι η αγάπη του για τον Ανδρέα Παπανδρέου τον οδήγησε στο να αποδεχθεί να ψηφίσει για Πρόεδρο τον «οικογενειακό εχθρό» Σαρτζετάκη.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Β΄ Πειραιά
Κατηγορία:Πολιτικοί του ΠΑΣΟΚ
Κάτω Μαμουλάδα Αιτωλοακαρνανίας

Η **Κάτω Μαμουλάδα** είναι οικισμός στη Ναυπακτία στο Νομό Αιτωλοακαρνανίας.

## Γεωγραφία - Αξιοθέατα
Η Κάτω Μαμουλάδα βρίσκεται στις νοτιοδυτικές πλαγιές του όρους Ριγάνι, ανάμεσα στους πρόποδες των λόφων Πούλιανη και Διασέλι σε υψόμετρο 120 μέτρα. Το χωριό είναι πολύ κοντά στην εθνική οδό Αντιρρίου - Ιτέας, αλλά στην επαρχιακή οδό Θέρμου - Ναυπάκτου. Απέχει 4,5 χλμ. ΒΔ. από την Ναύπακτο, της οποίας αποτελεί πλέον προάστιο.

Συνορεύει με τις περιοχές: Κάτω Αφροξυλιά, Λευκά Βομβουκούς, Καρελέικα Βελβίνας, Ελαιοστάσι, Σαϊτά, Βαριά και Γ’ Εργατικές Κατοικίες Ναυπάκτου.

Στην περιοχή του λόφο της Πούλιανης έχει βρεθεί αρχαίος οικισμός ο οποίος ανασκάφεται. Αξιοθέατα του χωριού θεωρείται ο ενοριακός ναός του Άγιου Πολυκάρπου, που πρωτοκτίστηκε στα 1900 και αντικαταστάθηκε από καινούργιο πετρόκτιστο το 1970, καθώς και ο Προφήτης Ηλίας στην κορυφή του όρους Ριγάνι (1.472 μ.), πάνω από την περιοχή της Άνω Μαμουλάδας.

## Ιστορία - Ονομασία
Η Κάτω Μαμουλάδα δημιουργήθηκε από τους κτηνοτρόφους κατοίκους της Μαμουλάδας (λέγεται και Άνω Μαμουλάδα) που ξεχείμαζαν με τα ζώα τους στην περιοχή "Γκινάνι". Το όνομα της πιθανολογείται οτι προέρχεται από παρωνύμιο Μαμούλας, Μαμούλιας - Μαμούλης. Ως οικισμός αναγνωρίστηκε το 1940 και προσαρτήθηκε στην τότε κοινότητα Μαμουλάδας, ενώ σύμφωνα με το σχέδιο Καποδίστριας, το 1997, μαζί με τη Μαμουλάδα ανήκε στον τότε Δήμο Ναυπάκτου. Σύμφωνα με το σχέδιο Καλλικράτης, μαζί με τη Μαμουλάδα αποτελούν την Κοινότητα Μαμουλάδας που ανήκει στη Δημοτική Ενότητα Ναυπάκτου του Δήμου Ναυπακτίας ενώ σύμφωνα με την απογραφή 2011 έχει πληθυσμό 621 κάτοικους.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Λόγος Απειλή

Ο **Χρήστος Καλιαμπάκας** (Κοζάνη, 1986), ευρύτερα γνωστός ως **Λόγος Απειλή**, είναι Έλληνας ράπερ και μέλος των συγκροτημάτων Ladose και Απέχεις. Γεννήθηκε στην Κοζάνη όπου και μεγάλωσε. Είναι επίσης ιδρυτικό μέλος της δισκογραφικής I Am Hip Hop.

## Δισκογραφία
### Solo
**Ναρκωτικό Πολυτελείας* (2006)
**Το Κακόφημο* (produced by Κριτής) (2007)
**Άλλα Λόγια Να Μισιόμαστε* (2009)
**I Am Hip Hop* (με Freestyle) (2010)
**Origami* (2012)
**Αμνησία* (produced by DJ X-Lib) (2014)
**1%* (με Anser) (2015)
**Σε Πειρατικούς Σταθμούς* (2017)
**Χωρίς Ημερομηνία Λήξης* (produced by Phaser Heartless) (2020)
**Snoop* (2023)
**Salonigunz* (με I Am Hip Hop) (2024)

### Με τους Απέχεις
**Κομμένο Και Ραμμένο Vol. 1* (2007)
**Κομμένο Και Ραμμένο Vol. 2* (2007)
**Σέρνοντας Μόλυνση* (2008)
**Κομμένο Και Ραμμένο Vol. 3* (2009)
**Voodoo* (2010)
**C4* (2013)

### Με τους Ladose
**The Promo* (2007)
**Π.Ε.Ν.Τ.Ε.* (2007)
**The Ladose Saga - 4 Γειτονιές* (2008)
**Η Γενιά Του Prozac* (2010)
**Ταινίες Τρόμου* (2013)

Κατηγορία:Έλληνες ράπερ
Κατηγορία:Έλληνες στιχουργοί
Μαμουλάδα Αιτωλοακαρνανίας

Η **Μαμουλάδα** ή **Άνω Μαμουλάδα** είναι ορεινό χωριό στη Ναυπακτία στο Νομό Αιτωλοακαρνανίας.

## Γεωγραφία - Ιστορία
Η Μαμουλάδα βρίσκεται στις ανατολικές πλαγιές του όρους Ριγάνι, σε υψόμετρο 850 μέτρα, σε απόσταση 16 χλμ. Β.-Β.Δ. της Ναυπάκτου και 7 χλμ. Β. της Βομβοκούς. Το χωριό έχει πλούσια βλάστηση, άφθονα νερά και στό κέντρο του είναι κτισμένος, το 1913, ο ενοριακός ναός Δώδεκα Απόστολοι με έναν υπεραιωνόβιο πλάτανο στο προαύλιο.

Οι περισσότεροι κάτοικοι του χωριού έχουν μετακινηθεί χαμηλότερα, στην Κάτω Μαμουλάδα με αποτέλεσμα ο πληθυσμός του να φθίνει.

Το όνομα της πιθανολογείται οτι προέρχεται από παρωνύμιο *Μαμούλας*, *Μαμούλιας* - *Μαμούλης*.

Το 1912 συστάθηκε Κοινότητα Μαμουλάδας με έδρα την ίδια, ενώ σύμφωνα με το διοικητικό σχέδιο «Καποδίστριας», το 1997, μαζί με την Κάτω Μαμουλάδα και όμορους οικισμούς, ανήκε στον τότε Δήμο Ναυπάκτου. Σύμφωνα με το διοικητικό σχέδιο «Καλλικράτης», μαζί με την Κάτω Μαμουλάδα αποτελούν την Κοινότητα Μαμουλάδας που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή 2011 απογράφησαν στον οικισμό 16 κάτοικοι.

## Πληθυσμιακά στοιχεία
### Απογραφές πραγματικού [[Πληθυσμός|πληθυσμού]] (''de facto'')

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Wonderwall (τραγούδι)

Το "**Wonderwall**" είναι τραγούδι του αγγλικού rock συγκροτήματος Oasis, το οποίο συμπεριλήφθηκε στον δεύτερο δίσκο τους *(What's the Story) Morning Glory?*, του 1995. Το κομμάτι γράφτηκε εξ ολοκλήρου από τον κιθαρίστα του σχήματος Νόελ Γκάλαχερ. Σύμφωνα με τον στιχουργό, το τραγούδι μιλά για έναν "φανταστικό" φίλο, ο οποίος θα έρθει να σε σώσει από τον εαυτό σου. Το τραγούδι, επίσης, έλαβε δύο υποψηφιότητες για Grammy, μία στην κατηγορία  Best Rock Vocal Performance by a Duo or Group και μία Καλύτερου Rock Τραγουδιού. 

Το κομμάτι κυκλοφόρησε και ως single, το τρίτο από τον εν λόγω δίσκο, το οποίο σημείωσε εισπρακτική επιτυχία, φτάνοντας στο νούμερο 1 των αυστραλιανών, των ισπανικών και των νεοζηλανδικών charts. Στα αμερικανικά Billboard Hot 100, έφτασε στο νούμερο 8, ενώ στο Alternative Songs, έφτασε στο νούμερο 1. Στα βρετανικά charts έφτασε στο νούμερο 2. Και το single έγινε τρεις φορές πλατινένιο σε Αυστραλία και Ηνωμένο Βασίλειο. Στις Ηνωμένες Πολιτείες έγινε χρυσό.

Για την προώθηση του κομματιού κυκλοφόρησε και video clip. Το συγκεκριμένο κομμάτι είναι ένα από τα δημοφιλέστερα τραγούδια του συγκροτήματος. Το 2013, το τραγούδι, σε ψηφοφορία του αυστραλιανού ραδιοφωνικού σταθμού Triple J, βγήκε πρώτο ανάμεσα στα 100 Πιο Καυτά Τραγούδια των τελευταίων 20 ετών. Από τη στιγμή της κυκλοφορίας του το τραγούδι έχει διασκευαστεί μερικές φορές από διάφορους καλλιτέχνες, με τις πιο αξιόλογες του Ράιαν Άνταμς, το 2003, της Cat Power και του Μπρεντ Μέλνταου, το 2008.

## Παραπομπές


## Εξωτερικοί σύνδεσμοι
* Wonderwall στο YouTube
* Wonderwall  στο MetroLyrics.com
* Wonderwall στο AllMusic
Κατηγορία:Τραγούδια του 1995
Κατηγορία:Singles του 1995
Κατηγορία:Τραγούδια των Oasis
Κατηγορία:Αγγλόφωνα τραγούδια
In the Pines

To  "**In the Pines**" (γνωστό και ως "**Where Did You Sleep Last Night?**" ή και **"Black Girl**") είναι ένα παραδοσιακό αμερικανικό τραγούδι, το οποίο προέρχεται από δύο άλλα τραγούδια το "In the Pines" και το "The Longest Train", των οποίων είναι άγνωστος ο συνθέτης και χρονολογείται τουλάχιστον από τη δεκαετία του 1870. Το κομμάτι έχει απαλαχιανές ρίζες.

Πολλοί καλλιτέχνες διαφορετικών ειδών το έχουν διασκευάσει και το έχουν ηχογραφήσει. Περισσότερο το κομμάτι έχει συνδεθεί με την εκτέλεση των Lead Βelly και Μπιλ Μονρό. Άλλη αξιοσημείωτη διασκευή έγινε από τους The Four Pennies, η οποία κυκλοφόρησε και ως single και έφτασε στην πρώτη εικοσάδα των βρετανικών charts. Επίσης, άλλη μία αξιόλογη εκτέλεση ήταν μία ζωντανή εκτέλεση των Nirvana, το 1993.

## Παραπομπές


## Εξωτερικοί σύνδεσμοι
*Where Did You Sleep Last Night?  στο MetroLyrics.com (Nirvana έκδοση)

Κατηγορία:Αμερικανικά τραγούδια
Κάτω Δάφνη Αιτωλοακαρνανίας

Η **Κάτω Δάφνη** είναι πεδινός οικισμός στη Ναυπακτία στο νομό Αιτωλοακαρνανίας σε υψόμετρο 60 μέτρα. Σύμφωνα με το σχέδιο Καλλικράτης, μαζί με τη Δάφνη αποτελούν την Τοπική Κοινότητα Δάφνης που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή 2011 έχει πληθυσμό 621 κάτοικους.

## Γεωγραφία - Ιστορία
Η Κάτω Δάφνη βρίσκεται στα ανατολικά όρια της Ναυπακτίας με τη Δωρίδα, δίπλα στον ποταμό Μόρνο και την παλαιά γέφυρα Μόρνου που τη συνδέει με το Καστράκι Φωκίδας. Το χωριό είναι επάνω στη διαυσταύρωση των δύο επαρχιακών οδών που συνδέουν τη Ναύπακτο με τον Πλάτανο - Ψηλό Σταυρό και τη Τερψιθέα - Σπαρτιά. Απέχει 5 χλμ. ΒΑ. από την Ναύπακτο και 5 χλμ. Δ. από το Ευπάλιο . Ως οικισμός αναγνωρίστηκε το 1961 και προσαρτήθηκε στην τότε κοινότητα Δάφνης, ενώ σύμφωνα με το σχέδιο Καποδίστριας, το 1997, μαζί με τη Δάφνη ανήκε στον τότε Δήμο Ναυπάκτου.

### Απογραφές πληθυσμού

## Εξωτερικοί σύνδεσμοι
* Δάφνη  από την ιστοσελίδα του Δήμου Ναυπακτίας

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Παραφρένεια

μικρογραφία|Απεικόνιση της παραφρένειας
Η **παραφρένεια** (ή ορθότερα παραφρενία) είναι χρόνια παραληρηματική ψύχωση του φάσματος της σχιζοφρένειας και της παράνοιας, πλην όμως δεν εξελίσσεται σε άνοια και δεν συνοδεύεται από εκφύλιση της νοητικής ικανότητας ή της προσωπικότητας. Χαρακτηρίζεται από ένα οργανωμένο σύστημα παρανοϊκών ψευδαισθήσεων με ή χωρίς παραισθήσεις [1, 2, 3].

Η διαταραχή διαφέρει από την σχιζοφρένεια καθότι παρουσιάζει μικρότερη κληρονομικότητα και ηπιότερη εξέλιξη. Συμβαίνει περί την ηλικία των 60 σε ποσοστό που δεν υπερβαίνει το 4% [4].

Τα ρωσικά ψυχιατρικά εγχειρίδια κατατάσσουν την παραφρένεια ως το τελικό στάδιο της εκδήλωσης παρανοϊκής σχιζοφρένειας. Η συστηματική παραφρένεια, ήτοι αυταπάτες με περίπλοκη λογική δομή, και η εκτατική παρανοϊκή παραφρένεια, ήτοι ψευδαισθήσεις μεγαλείου και ψευδαισθήσεις καταδίωξης, ανήκουν στο φάσμα την παρανοϊκής σχιζοφρένειας. [5]

Ο όρος προτάθηκε το 1912 από τον Emil Kraepelin [6]. Τελευταία ο όρος «παραφρένεια» αντικαταστάθηκε από τη διάγνωση «όψιμη σχιζοφρενική ψύχωση» [4]. Τρέχουσες μελέτες αναγνωρίζουν όμως την διαταραχή αυτή «ουσιώδη διαγνωστική οντότητα με ουσιώδεις διαφορές από την σχιζοφρένεια, όπου οργανικοί παράγοντες διαδραματίζουν ουσιώδη ρόλο σε σημαντική μερίδα των νοσούντων» [4].

## Αναφορές
# Almeida, O. P., Howard, H. F., & Levy, R. (1992). Late paraphrenia: a review. *International Journal of Geriatric Psychiatry, 7*, 543-548.
# Roth, M. (1955). The natural history of mental disorder in old age. *The British Journal of Psychiatry, 101*, 281-301
# Late paraphrenia: A variant of schizophrenia manifest in late life or an organic clinical syndrome? A review of recent evidence. *International Journal of Geriatric Psychiatry, 13*, 775-784
# Casanova, M. F. (2010). The pathology of paraphrenia. *Current Psychiatry Reports, 12*, 196-201.
# Сметанников, П. Г. (2002). ''Психиатрия: Краткое руководство для врачей''  [*Psychiatry: A Brief Guide for Physicians*] (in Russian). Rostov-on-Don: Phoenix (Феникс). pp. 157, 165. ISBN 5-222-02133-5.
# Kraepelin, Emil. "Über paranoide Erkrankungen." Zeitschrift für die gesamte Neurologie und Psychiatrie 11 (1912): 617-638, here 623-626.
## Εξωτερικοί σύνδεσμοι

Κατηγορία:Σχιζοφρένεια
Κατηγορία:Διαταραχές παραισθήσεων
Kashmir (τραγούδι)

Το "**Kashmir**" είναι ένα τραγούδι του αγγλικού ροκ συγκροτήματος Led Zeppelin, το οποίο συμπεριλήφθηκε στον έκτο δίσκο τους, *[[Physical Graffiti]]*, το 1975. Το τραγούδι γράφτηκε από τους Ρόμπερτ Πλαντ και Τζίμι Πέιτζ (ενώ ονομαστική αναφορά δίνεται και στον Τζον Μπόναμ), σε μία περίοδο τριών ετών. Το κομμάτι έγινε ένα από τα πιο συνηθισμένα στις ζωντανές εμφανίσεις τους, μετά την κυκλοφορία του. Το κομμάτι πλέον θεωρείται ως ένα από τα πιο επικά "προοδευτικά" (progressive) τραγούδια τους.

Το 1995, ο Πλαντ και ο Πέιτζ, ηχογράφησαν και μία ορχηστρική έκδοσή του, και το συμπεριέλαβαν στον ζωντανό δίσκο *No Quarter: Jimmy Page and Robert Plant Unledded*. Γενικότερα, πρόκειται για ένα από τα πιο σημαντικά τραγούδια τους. Το περιοδικό *[[Rolling Stone]]*, στη λίστα του με τα 500 Σπουδαιότερα Τραγούδια όλων των εποχών, το κατέταξε στην 141η θέση. Το 2007, κυκλοφόρησε ως σινγκλ σε μορφή ψηφιακής λήψης, το οποίο μπήκε σε μερικά τσαρτ, όπως στα βρετανικά που έφτασε στο νούμερο 80. 

## Παραπομπές


## Εξωτερικοί σύνδεσμοι
* "Kashmir" at LedZeppelin.com
* Kashmir  στο MetroLyrics.com

Κατηγορία:Τραγούδια του 1975
Κατηγορία:Τραγούδια των Led Zeppelin
Μάρμαρα Βομβοκούς Αιτωλοακαρνανίας

Τα **Μάρμαρα** είναι οικισμός της Ναυπακτίας στο νομό Αιτωλοακαρνανίας ο οποίος βρίσκεται Β. της Ναυπάκτου σε απόσταση 7,5 χλμ. και ΝΑ. της Βομβοκούς σε απόσταση 2 χλμ. Σύμφωνα με το σχέδιο Καλλικράτης, μαζί με τον Άγιο Βασίλειο, τη Βομβοκού, τη Λεύκα Βομβοκούς και τη Μονή Αγίου Ιωάννου αποτελούν την Κοινότητα Βομβοκούς που ανήκει στη Δημοτική Ενότητα Ναυπάκτου του Δήμου Ναυπακτίας ενώ σύμφωνα με την απογραφή 2011 έχει πληθυσμό 20 κάτοικους. Ως οικισμός αναγνωρίστηκε για πρώτη φορά το 1991 και προσαρτήθηκε στην τότε κοινότητα Βομβοκούς, ενώ σύμφωνα με το σχέδιο Καποδίστριας, το 1997, ανήκε στον τότε Δήμο Ναυπάκτου.

## Απογραφές πραγματικού πληθυσμού (''de facto'')

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Λιούις Ντιν

Ο **Λιούις Σέιμουρ Ντιν** (*[[λατινικό αλφάβητο]] : Lewis Seymour Deane*), (12 Μαρτίου 1882 Μίρατ, Ούταρ Πραντές - 18 Δεκεμβρίου 1934 Δελχί ήταν Βρετανός υπήκοος και πρωταθλητής της αντισφαίρισης που αγωνίστηκε με την Ινδία σε διεθνή τουρνουά και το κύπελλο Ντέιβις. 

Ο Ντιν ανήκε στο δημόσιο προσωπικό του Ηνωμένου βασιλείου που είχε διορισθεί δημόσιος υπάλληλος στην, τότε Βρετανική Ινδία. Με συμπαίκτρια την Ντόροθι Σέπερντ Μπαρόν, και εκπροσωπώντας την Ινδία, ήταν φιναλίστ στο μεικτό του Γουίμπλετον το 1923 όπου έχασαν από το ζευγάρι Ράντολφ Λάισετ και Ελίζαμπεθ Ράιαν με 6-4, 7-5. 

Ήταν φιναλίστ στο πρωτάθλημα Ινδίας το 1910 όπου έχασε από τον Έντμουντ Άτκισον με 7-5, 7-5, 7-5. Στο πρωτάθλημα του Παντζάμ ήταν νικητής το 1909, 1918, φιναλίστ το 1910, 1925. Στο πρωτάθλημα της Βεγγάζης ήταν νικητής το 1915, φιναλίστ το 1909, 1914, 1916, 1918, 1919, νικητής στο Marryatt Cup το 1920 και φιναλίστ στο  Western India Championships το 1920.

Στο κύπελλο Ντέιβις αγωνίστηκε με την Ινδία το 1921 και το 1923 με ρεκόρ 3 νίκες και 1 ήττα. Το 1921 ήταν η πρώτη εθνική ομάδα της Ινδίας που συστάθηκε στην αντισφαίριση όπου κι έφτασαν στα ημιτελικά της διοργάνωσης.

## Παραπομπές


Κατηγορία:Ινδοί αθλητές της αντισφαίρισης
Κατηγορία:Βρετανοί αθλητές της αντισφαίρισης
Βραβείο Grand Master

Το **βραβείο Grand Master **(Grand Master Award) είναι ετήσιο βραβείο που απονέμεται από τον οργανισμό Αμερικανών Συγγραφέων Μυστηρίου (Mystery Writers of America) σε συγγραφέα που η συνεισφορά του, στην ανάπτυξη του είδους της λογοτεχνικής αστυνομίας, θεωρείται σημαντική και συνεχή. Το βραβείο είναι τμήμα των βραβείων Έντγκαρ (Edgar Awards) που απονέμει η ίδια εταιρεία.

Το βραβείο θεσμοθετήθηκε πρώτη φορά το 1955, αλλά μέχρι το 1978 δεν δινόταν ετησίως. Από το 1978 μέχρι το 2008 δινόταν ετησίως, σε έναν συγγραφέα κάθε χρόνο. Από το 2008 μέχρι σήμερα, σύμφωνα με την ανάπτυξη του είδους, τιμούνται μέχρι τρεις συγγραφείς κάθε χρόνο.

Η βράβευση γίνεται κάθε χρόνο σε τελετή (δείπνο), που λαμβάνει χώρα στο Μανχάταν της Νέας Υόρκης.

## Νικητές

*1955: Αγκάθα Κρίστι 
*1958: Βίνσεντ Στάρετ
*1959: Ρεξ Στάουτ
*1961: Έλερι Κουίν
*1962: Ερλ Στάνλεϊ Γκάρντνερ
*1963: Τζον Ντίκσον Καρ
*1964: Τζορτζ Χάρμον Κόουξ
*1966: Ζωρζ Σιμενόν
*1967: Μπάιναρντ Κέντρικ
*1969: Τζον Κρίζι
*1970: Τζέιμς Μάλαχαν Κέιν
*1971: Μινιόν Τζ. Έμπερχαρντ
*1972: Τζον ΜακΝτόναλντ
*1973: Τζάντσον Φίλιπς, Άλφρεντ Χίτσκοκ
*1974: Ρος ΜακΝτόναλντ
*1975: Έρικ Άμπλερ
*1976: Γκράχαμ Γκριν
*1978: Νάγιο Μαρς, Ντόροθι Μπ. Χιους, Δάφνη Ντι Μωριέ 
*1979: Άαρον Μαρκ Στάιν
*1980: Γουίλιαμ Ράιλι Μπερντέτ
*1981: Στάνλεϊ Έλίν
*1982: Τζούλιαν Σάιμονς
*1983: Μάργκαρετ Μίλαρ
*1984: Τζον Λε Καρρέ
*1985: Ντόροθι Σάλσμπουρι Ντέιβις
*1986: Εντ Μακ Μπέιν
*1987: Μάικλ Γκίλμπερτ
*1988: Φίλις Γουίτνεϊ
*1989: Hillary Waugh
*1990: Έλεν ΜακΚλόι
*1991: Τόνι Χίλερμαν
*1992: Έλμορ Λέοναρντ
*1993: Ντόναλτ Γουέστλεϊκ
*1994: Λόρενς Μπλοκ
*1995: Μίκι Σπίλεϊν
*1996: Ντικ Φράνσις
*1997: Ρουθ Ρέντελ
*1998: Μπάρμπαρα Μερτζ
*1999: Φύλις Ντόροθι Τζέιμς
*2000: Μαίρη Χίγγινς Κλαρκ
*2001: Edward D. Hoch
*2002: Ρόμπερτ Μπ. Πάρκερ
*2003: Άιρα Λεβίν
*2004: Joseph Wambaugh
*2005: Μάρτσια Μούλερ
*2006: Στιούαρτ Καμίνσκι
*2007: Στίβεν Κινγκ
*2008: Μπιλ Προνζίνι
*2009: Τζέιμς Λη Μπερκ, Σου Γκράφτον
*2010: Ντόροθι Γκίλμαν
*2011: Σάρα Παρέτσκι
*2012: Μάρθα Γκράιμς
*2013: Κεν Φόλετ, Μάρκαρετ Μάρον
*2014: Ρόμπερτ Κράις, Κάρολιν Χαρτ
*2015: Λόις Ντάνκαν, Τζέιμς Ελρόι 
*2016: Γουόλτερ Μόσλυ
*2017: Μαξ Άλαν Κόλινς, Έλεν Χαρτ
*2018: Τζέιν Λάγκτον, Γουίλιαμ Λινκ, Πίτερ Λόβσι

## Παραπομπές


## Πηγές
* http://theedgars.com/awards/category-list-the-grand-master/

Κατηγορία:Βραβεία Λογοτεχνίας
Β
Rock and Roll (τραγούδι, Led Zeppelin)

To "**Rock and Roll**" είναι ένα τραγούδι του αγγλικού rock συγκροτήματος Led Zeppelin, το οποίο συμπεριλήφθηκε στον τέταρτο δίσκο τους *[[Led Zeppelin IV]]*, το 1971. Το 1972, κυκλοφόρησε και ως single, το οποίο έφτασε στο νούμερο 47, των αμερικανικών *[[Billboard Hot 100]]*. Ενώ στα γερμανικά έφτασε στο νούμερο 13 και στα ισπανικά στο νούμερο 14, μεταξύ άλλων. Στο κομμάτι συμμετείχε και ο πιανίστας των Rolling Stones, Ίαν Στιούαρτ.

Το τραγούδι έχει την κλασική δομή των rock and roll κομματιών και πρόκειται για ένα από τα γνωστότερα του σχήματος. Το 1994, το κομμάτι εισήλθε στο Rock and Roll Hall of Fame. Ο τηλεοπτικός σταθμός *VH1*, το συμπεριέλαβε στη λίστα του με τα 100 Σπουδαιότερα Rock Τραγούδια όλων των εποχών, τοποθετώντας το στην 66η θέση. Ενώ το περιοδικό *Q*, το συμπεριέλαβε σε δύο λίστες του, στην πρώτη, του 2002, στις *50 Πιο Συναρπαστικές Μελωδίες*, τοποθετώντας το στην 17η θέση, και το 2003, το τοποθέτησε στην 201η θέση, στον κατάλογό του με τα 1001 Καλύτερα Τραγούδια όλων των εποχών.

## Παραπομπές


## Εξωτερικοί σύνδεσμοι
* Rock and Roll  στο MetroLyrics.com
*"Rock and Roll" at ledzeppelin.com

Κατηγορία:Τραγούδια του 1971
Κατηγορία:Singles του 1972
Κατηγορία:Τραγούδια των Led Zeppelin
Κατηγορία:Singles της Atlantic Records
Φουσέ-Αρέζ

Το **Φουσέ-Αρέζ **() είναι πόλη και δήμος στον Νομό Σκόδρας στη βόρεια Αλβανία. Σχηματίστηκε στη μεταρρύθμιση της τοπικής αυτοδιοίκησης το 2015 από τη συγχώνευση των πρώην δήμων Μπλερίμ, Φιερζέ, Φουσέ-Αρέζ, Ιμπαλέ και Τσαφέ-Αρίμ, που έγιναν δημοτικές ενότητες. Η έδρα του δήμου είναι η πόλη Φουσέ-Αρέζ. Ο συνολικός πληθυσμός είναι 7.405 κάτοικοι (απογραφή του 2011) και μια συνολική έκταση 540,42 τ.χλμ. Ο πληθυσμός του πρώην δήμου κατά την απογραφή του 2011 ήταν 2.513 κάτοικοι. Η πόλη βρίσκεται κατά μήκος ενός μακρύ δρόμου, που συνδέει καταστήματα, διαμερίσματα και σπίτια. 

## Παραπομπές


Κατηγορία:Πόλεις της Αλβανίας
Du hast

Το "**Du hast**" είναι ένα τραγούδι του γερμανικού industrial metal συγκροτήματος Rammstein, το οποίο συμπεριλήφθηκε στον δεύτερο δίσκο τους *Sehnsucht*, το 1997. Το τραγούδι κυκλοφόρησε και ως single, το δεύτερο από τον εν λόγω δίσκο, το οποίο έφτασε στο νούμερο 2 των καναδικών charts και στο νούμερο 5 των γερμανικών charts. Στα αμερικανικά Billboard Mainstream Rock Songs, έφτασε στο νούμερο 20, ενώ στα βρετανικά έφτασε έως και το νούμερο 186. 

Πρόκειται για ένα από τα πιο γνωστά τραγούδια του σχήματος, το οποίο έχει συμπεριληφθεί και σε αρκετά soundtrack ταινιών, όπως στο *[[The Matrix]]* και το *How High*. Ο τίτλος του τραγουδιού, παραπέμπει και στο ομόφωνο "hasst", το οποίο στα γερμανικά σημαίνει "μισώ". Η πρώτη ζωντανή εκτέλεση του κομματιού έγινε στις 15 Μαΐου του 1997, στο Άμστερνταμ. Για την προώθηση του κομματιού κυκλοφόρησε και video clip. Η 20η θέση στα Mainstream Rock Songs, είναι η υψηλότερη θέση γερμανόφωνου τραγουδιού σε αυτά τα charts.

## Παραπομπές


## Εξωτερικοί σύνδεσμοι
* Hu hast στο YouTube

Κατηγορία:Τραγούδια του 1997
Κατηγορία:Singles του 1997
Κατηγορία:Τραγούδια των Rammstein
Δροσιά Ανθηδόνος Εύβοιας

Η **Δροσιά** είναι κωμόπολη της Περιφερειακής Ενότητας Ευβοίας και του Δήμου Χαλκιδέων.

## Γενικά στοιχεία
Η Δροσιά είναι κτισμένη σε απόσταση περίπου 10 χλμ. δυτικά από τη Χαλκίδα (στο τμήμα της Στερεάς) σε υψόμετρο 30 μέτρα. Ο πληθυσμός της, σύμφωνα με την απογραφή του 2011, ανέρχεται στους 5.020 κατοίκους. Διοικητικά υπάγεται στον Δήμο Χαλκιδέων και αποτελεί έδρα της Κοινότητας Δροσιάς, καθώς και της Δημοτικής Ενότητας Ανθηδόνος (τ. Δήμου Ανθηδόνος). 

Οι κάτοικοί της είναι κυρίως γεωργοί, βιομηχανικοί εργάτες, ελεύθεροι επαγγελματίες και υπάλληλοι. Η περιοχή είναι γνωστή και ως *Χάλια*, ονομασία επίσημη μέχρι τη δεκαετία του '60. Ο ναός του Αγίου Γεωργίου είναι κτισμένος κατά το 1870.

Στη Δροσιά γεννήθηκε, το 1921, η λαϊκή και ρεμπέτισσα τραγουδίστρια Σωτηρία Μπέλλου.

## Σημεία αναφοράς

* Πλατεία Αντωνίου Ζυγομαλά
* Ναός Αγίου Γεωργίου
* Λιμάνι Δροσιάς
* Εγγλεζονήσι ή Κτυπονήσι
* Παραλία Αλυκών
* Παραλία Μπουρνώντα
* Παραλία Αγίου Μηνά

## Αρχαιολογικοί χώροι
* Τύμβος του Σαλγανέως

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων